สวัสดีครับ วันนี้ผมจะพูดถึงเรื่อง ผีนะครับ โดยส่วนตัวแล้ว ผมเป็นคนที่ไม่เชื่อเรื่องผีนะครับ เพราะว่า ผมยังไม่เคยเห็นผีมาก่อน นะครับ ส่วนใหญ่เราจะได้ยินแต่เรื่องเล่ามากกว่านะครับ ถ้าเราไปถามคนที่เล่ามา เขาก็บอกว่ามีคนเล่ามาให้ฟังอีกทีหนึ่ง คือ..พอผมไปถามคนที่เล่ามาให้ฟังอีกทีหนึ่ง เขาก็บอกว่ามีคนเล่ามาให้ฟังอีกทีหนึ่ง คือ ไม่มีใครที่สามารถพิสูจน์ด้วยตัวเองได้ว่า นั่นเป็นผีที่เขาเจอจริงๆนะครับ ส่วนใหญ่ผมว่าคนที่เห็นผีเนี่ย อาจจะมีความเชื่อพวกนี้มากเกินไปนะครับ ทำให้เกิดภาพหลอน คือ.บางทีคนเราเชื่ออะไรมากๆเนี่ย มันจะเกิดเหมือนกับเป็น เอฟเฟ็กบางอย่างที่ทำให้เขาเนี่ย เห็นอะไรที่คนอื่นไม่เห็นนะครับ แล้วบางคนอาจจะนอนดึกอย่างเงี้ย แล้วเวลาประสาทหลอนเนี่ยมันจะเห็นภาพที่เรา เอ่อ..ไม่ได้ตั้งใจจะดูนะครับ แต่ว่ามันเห็นขึ้นมาเอง เพราะว่านอนน้อยอย่างเงี้ย ซึ่งเรื่องประสาทหลอนเนี่ย ผมเป็นบ่อย เพราะว่าผมทำงานจนดึก บางทีไม่ได้นอนถึงเช้าเลยเนี่ย ทำให้เราเอ่อ..เกิดอาการเมื่อยล้านะครับ แล้วในหัวเรามันก็จะแบบปั่นป่วนไปหมดเลย เวลาที่เราลืมตาขึ้นมาเนี่ย เราก็จะเห็นภาพนู่นภาพนี่ เป็นภาพสัตว์ประหลาดบ้าง ภาพผีบ้าง ผุดขึ้นมาจากในหัวเรานะครับ แต่ผมก็รู้นะครับว่านั่นไม่ใช่ผีจริงๆ แต่ว่าเป็นเพราะว่า ตัวเราเองเกิดอาการเหนื่อยล้าทางประสาทนะครับ เพราะว่าทำงานมาทั้งวันทั้งคืนอย่างเนี้ย ไม่ได้หลับไม่ได้นอน สำหรับคนที่เชื่อเรื่องผี ผมก็ไม่รู้จะอธิบายยังไงนะครับ เพราะว่าคนที่มีความเชื่อมากๆเนี่ย เขาจะเชื่อไปเรื่อยๆ และเขาจะไม่ยอมทิ้งเรื่องที่เขาเชื่อนะครับ มีอยู่ครั้งหนึ่ง เอ่อ.. เพื่อนผมเล่าเรื่อง เกี่ยวกับคนตายนะครับ ที่หมู่บ้าน หมู่บ้านหนึ่ง ชื่อว่าลัดดาแลนด์นะครับ แล้วทีนี้เขาบอกว่าที่นี่เนี่ย คนตายทั้งหมู่บ้านเลย แล้วก็มีผีอยู่ในนั้นเต็มไปหมดเลยนะครับ แล้วมันเป็นหมู่บ้านที่ถูกปิดไปแล้วนะครับ เพราะว่า เอ่อ..เขาไม่มีใครกล้าเข้าไปนะครับ เรื่องนี้เป็นเรื่องเล่ากันนะครับ คือมีคนเล่ากันเยอะมากๆ แล้วก็ทำเป็นหนังด้วยนะครับ ชื่อว่าลัดดาแลนด์ เออ.. ผมเป็นคนที่ไม่เชื่อเรื่องผีอยู่แล้วนะครับ ผมก็เลยบอกว่า ในหมู่บ้านนี้มันไม่มีผีหรอกนะครับ คือมีแต่คนกลัวกันไปเอง จริงๆมันก็เป็นแค่หมู่บ้านหมู่บ้านหนึ่ง ที่มันไม่มีคนอยู่แล้วนะครับ พอผมพูดอย่างนั้นไปปุ๊บ เพื่อนผมก็บอกว่า ถ้าคิดว่าผมกล้าจริงเนี่ย ให้ไปพิสูจน์ที่หมู่บ้านนี้จริงๆนะครับ คือให้ผมไปที่หมู่บ้านนี้เวลาเที่ยงคืน แล้วก็ไปเดินสำรวจนะครับ เอากล้องวีดีโอเข้าไปถ่ายว่าจะมีผีหรือเปล่านะครับ จะเจอผีหรือเปล่า ผมก็ตอบตกลงนะครับ ว่าผมจะไป จากนั้นพอถึงวัน เอ่อ..อาทิตย์นะครับ ผมกับเพื่อนเนี่ย ซักสิบกว่าคน ก็ขับรถออกจากบ้านนะครับ ไปที่หมู่บ้านลัดดาแลนด์ เวลาเที่ยงคืนนะครับ พอเราไปถึงปุ๊บ ประตูรั้วมันปิดหมดแล้วนะครับ คือมันเป็นทุ่งหญ้าร้างๆนะครับ ละก็มีศาลพระภูมิตั้งอยู่ เขาไม่ให้เข้านะครับ เราจะต้องปีนเข้าไปนะครับ เพื่อนผมจะรออยู่ข้างนอกนะครับ แล้วผมกับเพื่อนอีกคนหนึ่งนะครับ จะเข้าไปกันแค่สองคน ที่เหลือจะรออยู่ข้างนอกหมดเลย พอผมปีนรั้วเข้าไปปุ๊บ ด้านในจะเป็นบรรยากาศแบบ เงียบๆ สงบๆนะครับ ละก็วังเวงๆหน่อยนะครับ เอ่อ.. ตอนนั้น อากาศเย็นนะครับ เพราะเป็นหน้าหนาว ผมก็ค่อยๆเดินเข้าไปเรื่อยๆนะครับ มองไม่ค่อยเห็นเท่าไหร่ ไฟฉายไม่ได้เอามานะครับ ต้องเอามือถือกดส่องไฟไปเรื่อยๆ ในนั้น เอ่อ.. เป็นทาง เป็นป่านะครับ มีแต่ต้นไม้ ละก็มีแต่บ้านที่พังแล้วนะครับ ผมก็เดินไปเรื่อยๆ ลึกเข้าไปในป่าเรื่อยๆนะครับ ก็มืด มืดมากๆเลยนะครับ ในนั้นจะมีรูปปั้น พวกของเล่นเด็กนะครับ เช่น ยีราฟ สิงโต ฮิปโปอย่างเงี้ย เป็นรูปปั้นเก่าๆที่เคยมีเมื่อก่อนนะครับ แต่ว่าเดี๋ยวนี้มันกลายเป็น เอ่อ.. รูปปั้นร้างไปแล้ว ผมก็บอกให้เพื่อนนะครับ ไปยืนถ่ายรูปกับรูปปั้น เราก็ถ่ายรูปกันนะครับ แล้วก็เดินไปเรื่อยๆ ข้างในก็ไม่มีอะไรนะครับ มีแต่บ้านร้าง ผมอยู่ในนั้นประมาณครึ่งชั่วโมงนะครับ ยังไม่เจอผีนะครับ แต่ว่าเพื่อนผมเนี่ย รู้สึกว่ากลัว คือ เขาอยากจะกลับแล้วนะครับ เขาไม่อยากอยู่ต่อแล้ว ผมก็เลยโอเคนะครับ กลับก็กลับ ทีนี้ระหว่างที่ผมเดินกลับเนี่ย ไอ่[ไอ้]กิ่งไม้บนต้นไม้ใหญ่เนี่ย มันตกลงมา เป็นกิ่งใหญ่มากๆ คือถ้าตกใส่หัวนี่คือ เข้าโรงบาลแน่นอน ตกลงมา ตู้ม! ผมก็แบบ เฮ้ย มันตกมาได้ยังไงนะครับ เพื่อนผมเขาก็ไม่คิดอะไรแล้วนะครับ เขาวิ่งเลย วิ่งกลับไปที่รั้วนะครับ ผมก็คิดว่ามันคงจะเป็นเอ่อ..อุบัติเหตุนะครับ คือคงไม่ใช่เรื่องผีหรอก คงเป็นเพราะว่า กิ่งมันคงจะเก่าแล้ว แล้วตกมาพอดีนะครับในวันนั้น ผมก็ค่อยๆเดินกลับนะครับ แล้วก็ปีนรั้วกลับ แล้วก็เอาวีดีโอให้เพื่อนผมดูนะครับว่ามีผีหรือเปล่า เราก็ดูในวีดีโอนะครับ ก็ไม่เจอผีนะครับ สรุปว่า..วันนั้นผมยังไม่เจอผีนะครับ